Vazirlar Mahkamasi huzurida Biologik xavfsizlik kengashi tashkil etilmoqda

Prezident “Biotexnologiyalarni rivojlantirish va mamlakatning biologik xavfsizligini ta'minlash tizimini takomillashtirish bo‘yicha kompleks chora-tadbirlar to‘g‘risida”gi qarorni imzoladi. Hujjat matni O‘zA tomonidan e'lon qilindi.
Quyidagilar:
2020-2024 yillarda biotexnologiyalarni rivojlantirish va mamlakatning biologik xavfsizligini ta'minlash tizimini takomillashtirish bo‘yicha kompleks chora-tadbirlar dasturi;
Biotexnologiyalar sohasida 2020-2024 yillarda bajariladigan ustuvor ilmiy-tadqiqot ishlarini amalga oshirish dasturi tasdiqlandi.
Innovatsion rivojlanish vazirligi Fanlar akademiyasi, Oliy va o‘rta maxsus ta'lim vazirligi, Sog‘liqni saqlash vazirligi hamda boshqa manfaatdor vazirlik va idoralar bilan birgalikda 2021-2024 yillarda biotexnologiyalar sohasida ilmiy-tadqiqot va innovatsiya ishlarini rivojlantirishning maqsadli ko‘rsatkichlarini Fan va texnologiyalar bo‘yicha respublika kengashi tomonidan tasdiqlash uchun Vazirlar Mahkamasiga kiritadi.
Vazirlar Mahkamasi huzurida Biologik xavfsizlik kengashi tashkil etiladi va quyidagilar uning asosiy vazifalari etib belgilanadi:
Belgilab qo‘yilishicha:
Kengash Vazirlar Mahkamasi huzuridagi maslahat organi hisoblanadi va mamlakatning biologik xavfsizligi sohasidagi davlat siyosatini amalga oshirish bilan bog‘liq masalalarni ko‘rib chiqishda davlat organlari, ilmiy, nodavlat notijorat va boshqa tashkilotlarning o‘zaro hamkorligini ta'minlash maqsadida tashkil etiladi;
Kengash o‘z faoliyatini majlislar shaklida yuritadi. Kengash majlislari zaruratga ko‘ra, lekin har yarim yilda kamida bir marta o‘tkaziladi.
Toshkent vaksina va zardoblar ilmiy-tadqiqot institutining respublikada farmatsevtika biotexnologiyalari va vaksina-zardob ishini rivojlantirish, mahalliy immunobiologik preparatlarni yaratishga yo‘naltirilgan faoliyati qo‘llab-quvvatlanadi va uning ushbu yo‘nalishdagi asosiy vazifalari etib quyidagilar belgilanadi: